Moj dan s Pipi

Ujutro odmah čim smo se probudile, ispekle smo palačinke. Pošto ona jede ležeći na stolu, sjedila sam na podu, a tanjur mi je bio na stolici.

Krenule smo u grad, čekala sam zeleno svjetlo na semaforu, a Pipi je skakala po svemu kako bi prešla cestu. Pokazala sam joj kako se prelazi cesta, no Pipi je odgovorila da joj je ovako zabavnije, ali ipak je bila opreznija. Pipi i ja smo šetale, a pošto se Muzej otvara u podne, otišle smo u njega. Vidjele smo veliki kostur dinosaura s dugim vratom. Pipi mu je ušla u usta i počela se spuštati kao po toboganu! Ljudi su je vidjeli i jako se čudili. Došle smo i do izloženih aviona. Pipi je ušla u jedan i pravila se da ga vozi. Stražar muzeja je to vidio i izbacio nas.

Bile smo već jako gladne pa smo otišle u restoran koji je bio jako dobar. Ušle smo u njega i našle stol za dvoje. Pipi nije bila zadovoljna jer je bio premalen. Otišle smo za stol za četvero. Pipi je za predjelo naručila meso i brokulu polivene umakom od banane. Za drugo jelo naručila je sirovu ribu. Ja sam naručila juhu i meso s brokulom. Kad je jelo došlo, Pipi je legla na stol, a ja kako ne bih ispala nepristojna, jela sam na samom rubu stola. Pipi je izvadila upaljač i ispekla sirovu ribu. Izbacili su nas iz restorana, no srećom smo nešto pojele pa nismo više bile gladne.

Bilo je već pet popodne i otišle smo na igralište u parku Babiju. Tamo je bilo šestero djece koja su se dosađivala. Pipi je to primijetila i rekla djeci da joj se jedno popne na jedan dlan, drugo na drugi dlan, treće na jednu ruku, četvrto na drugu ruku, peto na glavu i šesto oko vrata. Napravila je tako nekoliko krugova oko parka i igrališta.

Šetale smo do doma i vidjele kako ljudi prodaju karte za kazališnu predstavu te večeri. Kupile smo karte i odjurile doma da se presvučemo. Uredile smo se, stavile smo lančiće i narukvice. Otišle smo gledati predstavu. Predstava je bila jako dobra, ali najbolje je bilo kad je Pipi izletjela na pozornicu, počela skakati, čudno pjevati i plesati. Balerine, glumci i svi na pozornici bili su malo ljuti, ali su se jako smijali. Bilo je jako zabavno.

Došle smo doma i išle leći. Pipi mi je rekla kako ona spava i shvatila sam da je zapravo jako udobno spavat s nogama na jastuku!

Tako vam je prošao moj predivan dan s Pipi.

Dana Šesnić, 3. c OŠPZ